KURZUS: Biometria

MODUL: Bevezetés

Bevezetés

| A biometria az élő szervezetek vizsgálatában statisztikai és matematikai módszereket alkalmazó tudományág. Az elemzés során támaszkodik a valószínűség-számítási és alapstatisztikai ismeretekre.
Ez a tantárgy a környezetünkben lejátszódó jelenségek törvényszerűségeinek vizsgálatához ad módszertani alapot. A valószínűség-számítás alapvető fogalmainak ismertetése készíti elő a statisztikai fejezeteket. A hallgatók megismerkednek a statisztikai adatelemzés néhány módszerével: adatok rendszerezése, a minta tulajdonságainak meghatározása, statisztikai becslések, statisztikai próbák, összefüggés-vizsgálat, varianciaanalízis.
Ezeknek a módszereknek az alkalmazása lehetővé teszi, hogy a természetben lejátszódó folyamatok megfigyelése során kapott adatokat, illetve az elvégzett kísérletekből nyert adatokat értelmezzék, és az eredményeket a jövőre vonatkozó előrejelzésekhez, döntésekhez felhasználják.